stanford-oval/wikipedia huggingface dataset:
דן ג'ורפסקי
הערות שוליים

↑  Rob Voigt, Nicholas P. Camp, Vinodkumar Prabhakaran, William L. Hamilton, Language from police body camera footage shows racial disparities in officer respect, Proceedings of the National Academy of Sciences 114, 20 ביוני 2017, עמ' 6521–6526 doi: 10.1073/pnas.1702413114
↑  Dan Jurafsky, גוגל סקולר
↑  Alix Wall, Fish ‘n’ chips has Jewish backstory, says linguistics professor, Jweekly, September 26, 2014.
↑   דפנה ארד, למה המלה "אקזוטי" מעלה את מחיר המנה בתפריט?, באתר הארץ, 2 בנובמבר 2014
| --- | --- |
בקרת זהויות :  NLI: 987007437128305171  PLWABN: 9812425012405606  ACM DL: 81100330420  BIBSYS: 43915  BnF: cb136087385 (data)  CiNii: DA12371484  dblp: 31/985  GND: 140274952  ISNI: 0000 0001 1446 2247  LCCN: n99016559  MGP: 239916  NDL: 001216331  NKC: jcu2016930223  NLK: KAC201508946  NTA: 185479782  ORCID: 0000-0002-6459-7745  SELIBR: 319176  SUDOC: 069492492  S2AuthorId: 1746807  VIAF: 64179604   WorldCat (עם VIAF): 64179604
היינריך פרידיונג

| --- | --- |
צילום מ-1910
צילום מ-1910
 לידה:  18 בינואר 1851 רושטין, מרקיזות מורביה  - נחלת כתר של האימפריה האוסטרית 
 פטירה:  14 ביולי 1920 (בגיל 69) וינה, הרפובליקה האוסטרית הראשונה 
 מדינה:  אוסטריה, האימפריה האוסטרית, ציסלייטניה (ארצות אוסטריה) 
 מקום קבורה:  בית העלמין היהודי הישן של וינה 
 שפות היצירה:  גרמנית 
 
היינריך פרידיונג (בגרמנית:Heinrich Friedjung, ‏ 18 בינואר 1851 - 14 ביולי 1920) היה היסטוריון ועיתונאי אוסטרי.
קורות חייו

פרידיונג נולד ב-1851 ברושטין, במרקיזות מורביה (כיום בצ'כיה), אז נחלת כתר של אימפריה האוסטרית) כבן לסוחר יהודי.  הוא גדל בווינה,  ולמד היסטוריה באוניברסיטאות פראג, וינה וברלין.  באוניברסיטה האחרונה היה תלמידם של תאודור מומזן ולאופולד פון רנקה.. ב-1873-1871 השתלם במכון לחקר ההיסטוריה האוסטרית בווינה. 
ב-1879-1873 לימד פרידיונג היסטוריה והשפה הגרמנית באקדמיה למסחר בווינה. פוטר על ידי שר החינוך שטרמאייר בעקבות הלשנה של עמית על כי ביקר את הממשל. 
.
בהמשך נעשה פעיל בפוליטיקה ובעיתונות, כשהוא בעל דעות ליברליות ולאומניות גרמניות.  תמך בגרמניה רבתי שתכלול גם את אוסטריה.
הצטרף לתנועה האוסטרית הגרמנית הלאומית של גאורג פון שנרר שהייתה בהתחלה ליברלית ועם הזמן הקצינה בכיוון הימין הרדיקלי.
ב-1882 יחד עם שנרר, וויקטור אדלר חיבר פרידיונג את תוכנית לינץ למען אוסטריה גרמנית. בספרו "הפשרה עם הונגריה" נאבק ברעיונות המפלגה הליברלית (החוקתית) הישנה. ב-1886-1883 ערך את השבועון הגרמני אוסטרי Deutsche Wochenschrift וב-1887-1886 עורך ראשי של Deutsche Zeitung ("העיתון הגרמני"), בטאון המפלגה הלאומית הגרמנית.  . מאוחר יותר נאבק בחריפות במדיניות האנטישמית והקיצונית שהנהיג שנרר במפלגה. ב-1895-1891 היה חבר במועצת הקהילה היהודית של וינה.
על רקע  התחזקות האנטישמיות ב-1904 סולק פרידיונג משורות מפלגה הלאומית הגרמנית . בשנים 1909-1908 בעת משבר הסיפוח של בוסניה והרצגובינה פרידיונג נתבע במשפט בגין שימוש (הסתבר שבתום לב) במקורות מידע סרבים מזויפים
פרידיונג מת בווינה ב-1920.
ספרים

1876 Kaiser Karl IV. u. sein Antheil am geistigen Leben seiner Zeit,
(הקיסר  קרל הרביעי  ותרומתו לחיי הרוח של תקופתו)
Der Ausgleich mit Ungarn. Politische Studie über das Verhältnis Österreichs zu Ungarn und Deutschland, 3 שלוש מהדורות, לייפציג 1876/77
(הפשרה עם הונגריה. מחקר פוליטי על יחסה של אוסטריה עם הונגריה ועם גרמניה)
Ein Stück Zeitungsgeschichte, וינה 1887
Der Kampf um die Vorherrschaft in Deutschland 1859 bis 1866 (המאבק על השליטה בגרמניה), עשר מהדורות, שטוטגרט-ברלין 1897–1917
(Google books)
Benedeks nachgelassene Papiere, Leipzig 1901
(עזבון כתביו  של בנדק)
Der Krimkrieg und die österreichische Politik, Stuttgart-Berlin 1911
(מלחמת קרים והמדיניות האוסטרית)
Österreich von 1848 bis 1860, Berlin 1908
(אוסטריה בין 1860-1848)
Denkschrift aus Deutschösterreich,  וינה  1915 (תזכיר מאוסטריה הגרמנית)
Das Zeitalter des Imperialismus 1884 bis 1914,  שלושה כרכים., ברלין 1919–1923 - ספר בלתי גמור, שהושלם על ידי א. פז'יברם.
(עידן האימפריאליזם 1914-1884)
Historische Aufsätze, 2 vol., Stuttgart- Berlin,1917–1919 (מסות היסטוריות)
Geschichte in Gesprächen,  שני כרכים, 1997. (היסטוריה בשיחות)
הערות שוליים

↑  הלקסיקון הגרמני האוסטרי עמ' 362
1 2  האנציקלופדיה האוסטרית
| --- | --- |
בקרת זהויות :  NLI: 987007301589305171  PLWABN: 9810550483305606  BIBSYS: 90392279  BnF: cb13195101f (data)  CiNii: DA08908357  GND: 119480700  ISNI: 0000 0001 0876 8792  LCCN: nr97023240  NKC: ola200201380  NLA: 35659697  NLG: 151711  NSK: 000070324  NTA: 069478112  RERO: 02-A003264572  SNAC: w61d75cx  SUDOC: 035534109  Trove: 1030640  VIAF: 19821233   WorldCat (עם VIAF): 19821233
אלון קפלן

| --- | --- |

אלון קפלן, יולי 2014
 לידה:  28 באוקטובר 1939 (בן 85) ירושלים, פלשתינה (א"י) 
 מדינה:  ישראל 
 מקום מגורים:  תל אביב
 פעילות בולטת:  דיני נאמנויות, העברה בין-דורית, דיני ירושה, מיסוי בינלאומיים
 השכלה:  האוניברסיטה העברית בירושלים 
 https://www.alonkaplan-law.com
 
אלון קפלן (נולד בירושלים ב-28 באוקטובר 1939) הוא עורך דין ישראלי. קפלן הוא מומחה בין-לאומי בדיני נאמנות ומיסוי נאמנויות, העברה בין-דורית, תכנון וייעוץ בענייני עיזבונות וירושה חוצת גבולות, עסקי משפחה ונכסי משפחה ומיסוי בינלאומי. מייסד ומנהל משרד עורכי הדין אלון קפלן. חבר המועצה הבינלאומית של מכון ויצמן.
קפלן נחשב אחד המומחים בתחום הנאמנויות בישראל.
חברת הדירוג הבינלאומית Chambers דירגה אותו בדירוג הגבוה ביותר "Senior Statespeople" וכינתה אותו: "גורו" ו"מומחה הנאמנויות בישראל".
משרד עורכי הדין אלון קפלן נמנה עם 11 המשרדים המובילים בתחום הנאמנויות במדריך Dun's 100 לשנת 2019.
קפלן כתב 7 ספרים: 2 ספרים על עשיית עסקים בישראל באנגלית, ספר נוסף בנושא תורגם ונערך בגרמנית, ו-4 ספרים בתחום דיני נאמנויות בישראל ומחוצה לה, ובכללם הספר "נאמנות בישראל: הלכה למעשה", ספר בתחום דיני נאמנות בישראל. בסוף שנת 2000, יצא ספרו Life Cycle of a Family Business, בו מתוארים השלבים של העסק המשפחתי.
ביוגרפיה

ד"ר אלון קפלן נולד ב-28 באוקטובר 1939 בירושלים, לחוה ולברוך קפלן. לקפלן היו 5 אחים ואחיות. בשנת 1948 קפלן ומשפחתו עברו לתל אביב ולכפר ויתקין עד תום מלחמת העצמאות, כאשר שוכנו ביפו, בהיותם פליטי המאורעות של המלחמה. קפלן השלים את לימודי היסוד והתיכון ביפו עד לגיוסו לשירות צבאי.
קפלן שירת בצה"ל בשנים 1957–1960. לאחר סיום קורס קצינים, שירת בחיל המודיעין עד לשחרורו.
לאחר שחרורו, קפלן המשיך בשירות מילואים תקופה של 30 שנים וסיים את שירות המילואים בדרגת רס"ן. לאחר שחרורו מהצבא בשנים 1960–1964 למד באנגליה קרמיקה תעשייתית ב-North Staffordshire College of Technology, ולימים הפך את נושא הקרמיקה לתחביב של קדרות.
קפלן נשוי בשנית לטלמונה לבני קפלן. לכל אחד יש מנישואים קודמים 2 בנים ובנות.
קריירה

קפלן רכש את השכלתו המשפטית באוניברסיטה העברית בירושלים, בה למד תואר ראשון (1968) ותואר שני (1972) במשפטים. עבודת ההסמכה שלו עסקה בנושא סוכנים ומפיצים, שלימים הפך לאחד מתחומי עיסוקו המקצועי והתמחותו.
ב-1970 התקבל כחבר בלשכת עורכי הדין בישראל.
בשנים 1969–1975, עם סיום לימודיו, קפלן פעל כעורך דין במשרדי עו"ד מובילים בארץ.
בשנת 1975 ייסד משרד עורכי דין עצמאי, אשר התמחה במשפט מסחר, דיני סוכנויות בינלאומיות ופעילות עסקים בינלאומי, שלימים אפשרה לו להתקבל כחבר בלשכת עורכי הדין בניו יורק ובפרנקפורט.
ב-1989 מונה לנוטריון בישראל. ב-1990 הוסמך לפעול כמשפטן זר בגרמניה.
בשנת 1992 התקבל כחבר לשכת עורכי דין בניו יורק ב-1991, לאחר שהוסמך כעורך דין במדינת ניו-יורק, ארצות הברית.
ב-2010 התקבל כעורך דין חבר בלשכת עורכי הדין בפרנקפורט בגרמניה.
בשנים 2010–2014 עסק בהכנת עבודת מחקר לדוקטורט באוניברסיטת ציריך בשווייצריה בנושא נאמנויות בישראל, וקיבל תואר ד"ר עבור עבודת התיזה בנושא נאמנויות בישראל, שהגיש לאוניברסיטת ציריך.
בשנת 1975 פתח קפלן משרד עצמאי עם פעילות במגוון תחומים משפטיים, תוך התמקדות בנישות ייחודיות. עיקר ההתמחות של המשרד בתחום נאמנויות וירושות חוצות גבולות, כולל ירושות ותכנון עיזבונות, העברת נכסים בין-דורית, ייעוץ בעניין תכנון ירושות ועיזבונות, בנקאות פרטית ומיסוי בינלאומי.
המשרד מקיים קשר קבוע עם משרדי עורכי דין באירופה - בגרמניה, שווייץ, אנגליה, ליכטנשטיין, בגיברלטר וכן בארצות הברית - בניו יורק, שיקגו ומיאמי.
במהלך השנים, קפלן נעשה מומחה בנושא נאמנויות. בנוסף לעיסוקו המעשי, הוא עוסק במחקר של הנושא, ומחברם של מאמרים, ספרים ושורה ארוכה של מאמרים מקצועיים בתחום.
לאור התמחותו בנושא נאמנויות, קפלן פעל כיועץ לרשות המיסים (בנושאי נאמנויות), ואף שימש כחבר ב"ועדת ישראלי" להכנת חוק מיסוי נאמנויות.
קפלן מרבה לכתוב בנושאי התמחותו בעיתונים מקצועיים בישראל, בריטניה, גרמניה וארצות הברית. בין היתר, הוא מונה לכתב נציג של ישראל במערכת המגזין "TRUSTS & TRUSTEES", השייך לאוניברסיטת אוקספורד באנגליה.
קריירה > STEP

STEP הוא ארגון בין-לאומי, המאגד בעלי מקצוע בתחום נאמנויות ירושות ומיסים ועסקי משפחה, והוא מונה למעלה מ־20,000 חברים מכ-80 מדינות. בישראל חברים בסניף כ-140 אנשי מקצוע.
קפלן היה בין מייסדי סניף ישראל בשנת 1998, מילא וממלא שורה של תפקידים בארגון.
קפלן כיהן כעשור כיו"ר בראש הסניף הישראלי.
כיום (2019) קפלן ממלא את תפקיד הנשיא, לצידם של יו"ר, מזכיר וגזבר הסניף. קפלן שימש כחבר מועצת הארגון העולמי תקופה של 7 שנים וכסגן יו"ר ועדת הפיתוח של הארגון. במסגרת תפקידו זה, היה קפלן אחראי על פתיחת סניפים חדשים של הארגון בקפריסין, אוסטריה, הונגריה, גרמניה ודרום אפריקה.
בנובמבר 2008 קיבל קפלן מהנהלת סטפ העולמית תעודת הוקרה על פעילות מצטיינת בארגון STEP.
קפלן מארגן באופן קבוע, למעלה מ-15 שנים, כנס בינלאומי של STEP ישראל, המתקיים בתל אביב, ומשתתפים בו כ-300 אנשי מקצוע, מתוכם כ-100 המגיעים מחו"ל. תוכנית הכנס מאורגנת על ידי הנהלת סטפ ישראל.
קריירה > אקדמיה

במסגרת המכון להשתלמויות של הפקולטה למשפטים באוניברסיטת תל אביב, קפלן יזם תוכנית לימודים בנושא נאמנויות, המקנה דיפלומה בדיני נאמנויות בין-לאומיות. תוכנית הלימודים משותפת לאוניברסיטה ולארגון STEP מלונדון. התוכנית נועדה להעניק ידע וכלים מעשיים בכל הנוגע לנאמנויות בישראל ובחו"ל, תוך הענקת ידע בתחומי משפט ומיסוי לצורך הקמת וניהול הנאמנות, לרבות ניהול נכסי משפחה, צוואות וירושות.
כמו כן, קפלן פעל כמרצה בנושאי נאמנויות במרכז הבינתחומי בהרצליה, במכללה למינהל וכלכלה, ובפקולטה למשפטים של אוניברסיטת תל אביב, שם לימד במסגרת לימודי תואר שני.
קפלן פרסם מאמרים מקצועיים רבים במספר כתבי עת בישראל, אירופה וארצות הברית. קפלן מרצה בקורסים מקצועיים ובפורומים מקצועיים בישראל, באירופה ובארצות הברית, בנושאי נאמנויות, תכנון העברה בין-דורית, ירושות בינלאומיות, ומיסוי בינלאומי.
במסגרת זאת סייע בבניית קורס על דיני נאמנות לרואי חשבון במסגרת לשכת רואי חשבון, קורס השתלמות לדיפלומה של STEP ישראל במסגרת המכון להשתלמות של אוניברסיטה תל אביב, ועוד.
קריירה > פעילות נוספת

קפלן חבר בשורה של מוסדות וארגונים:
מועדון הידידים של מכון ויצמן בישראל מאז שנת 1988. בשנת 2016 מונה לחבר המועצה הבינלאומית של מכון ויצמן.
קפלן הקים עם קבוצת מייסדים ארגון לגיוס תרומות ומתן מלגות בשם "אימפקט" והוא חבר מועצת המנהלים שלו. הארגון מייצג את ארגון ידידי צה"ל בארצות הברית ופנמה ופועל לאיסוף תרומות עבור חיילים יוצאי יחידות קרביות ממשפחות דלות אמצעים. עד היום חילק הארגון אלפי מלגות לימודים לחיילים לוחמים, ולאורך תקופה של 17 שנות כהונתו, חולקו מלגות בסכום של כ־150 מיליון דולר. מאז תחילת הפעילות סיימו את לימודיהם האקדמאים 8,900 בוגרים וכ-4,000 נמצאים בשלבי לימודים. בימים אלה (2019) קפלן יזם הקמת עמותת הבוגרים של אימפקט אשר הצליחו להשתלב כאנשי מקצוע בתחומים רבים של כלכלה מסחר וטכנולוגיה בישראל.
קפלן חבר לשכת המסחר ישראל- שווייץ וחבר מועצת המנהלים של הלשכה.
קפלן מכהן כיו"ר משותף של ועדה ארצית - ועדה למשפט בינלאומי פרטי של לשכת עורכי דין בישראל.
שימש כנאמן בקרן דליה גרידינגר למלחמה בסרטן, בין השנים 1990 - 2003 וסייע לגיוס ומתן תרומות למספר ארגונים לתועלת הציבור.
חבר בשורה של מוסדות וארגונים בינלאומיים, ובהם האקדמיה הבין-לאומית למשפט ודיני נאמנויות, IBA ארגון בינלאומי של עורכי דין MBA ארגון עורכי הדין האמריקאים ACTEC, ארגון עורכי דין אמריקאי המתמחה בנאמנויות וארגון STEP הנ"ל. כן קפלן חבר בארגון הבין-לאומי של עורכי דין ומשפטנים יהודיים ובעבר כיהן במועצת המנהלים שלו. קפלן חבר בעמותת משפטנים ועורכי דין ישראל -גרמניה.
פרסומים מקצועיים > פרסום ספרים

בשנת 2016 יצאה לאור המהדורה הרביעית של הספר שערך קפלן "Trusts In Prime Jurisdictions. הספר עוסק בניהול נאמנויות, בהגנה על נכסים ותכנון מס. הספר סוקר שיטות נאמנויות ב-19 מדינות בעולם.
בסוף 2019 יצאה מהדורה חמישית של הספר מעודכנת עם מספר מדינות נוספות כולל גרמניה ואיי קיימן.
בסוף שנת 2000, יצא ספרו Life Cycle of a Family Business, בו מתוארים השלבים של העסק המשפחתי.
קפלן הוא מחברם של שלושה ספרים בנושאי הנאמנות בישראל:
באוקטובר 2016 פרסם קפלן את הספר Israel Trust & Estate Law of Juris publisher. בנובמבר 2017 יצאה לאור מהדורה עברית ומעודכנת של הספר, בשם "נאמנויות בישראל הלכה למעשה" בהוצאת "הלכות", המבוסס על עבודת הדוקטורט שקפלן הגיש באוניברסיטת ציריך, בעריכת עו"ד מיטל ליברמן.
"Trusts in Israel: Development and Current Practice" (2015, Helbing Lichtenhahn Verlag Switzerland).
"Trusts and Estate Planning in Israel” (November 2016, Juris publishing N.Y.).
קפלן שימש כעורך של 3 ספרים בתחום משפט ועסקים בישראל, וכעורך של ספר 1 נוסף בתחום נאמנויות בינלאומיות, אשר יצא לראשונה בשנת 2000 וב-4 מהדורות נוספות בהוצאת "גלובס פבלישרס". מהדורה רביעית יצאה ב-2016 ומהדורה חמישית נמצאת בהכנה ותפורסם בסוף שנת 2019.
"Israel Law and business guide", (1994 Kluwer Law Law and Taxation Publishers).
"Israeli Business law: an essential guide" (rev. ed. 1999, Kluwer Law International).
"Israelische wirtschsaftsrecht", (1999 oldenbourg verlag).
"Trust in Prime Jurisdiction", (4th edition, April 2016 Globe Law and Business London).
2000 עורך כללי של הספר Trust in Prime Jurisdiction” " בהוצאת Kluwer Law International
קפלן כתב את הפרק המתייחס לישראל בספרים (ראו רשימה מלאה על פי שנים כאן):
Offshore Trusts - The Comparative Law Yearbook of Intenational Business; Special Issue; 1995
International Encyclopedia of Agency and Distribution Agreements; 1997
2017 ‏International Encyclopedia of Agency and Distribution Agreements
2019 ‏Private Banking & Wealth Management
ספר בעריכתו:
Barbara R Hauser and Alon Kaplan, Life Cycle of a Family Business, 151 pages ISBN 9781787424067
פרסומים מקצועיים > פרסום מאמרים מקצועיים

קפלן פרסם מאמרים במגזינים שונים ברחבי העולם, להלן חלק מהם:
Alon Kaplan Meytal Liberman, The use of real estate trust for holding of and management of property in Israel, Trusts & Trustees, Volume 25, Issue 1, 1 February 2019, Pages 135–137, Published: 22 December 2018
Alon Kaplan Meytal Liberman, Trusts and estate planning in Israel, Trusts & Trustees, Volume 25, Issue 1, 1 February 2019, Pages 132–134, Published: 14 December 2018
Alon Kaplan Lyat Eyal, Private client 2018: Israel, The International Comparative Legal Guide to:A practical cross-border insight into private client work 7th Edition - ICLG Private Client 2018
Alon Kaplan, Ed Powles, Emma-Jane Weider, Lyat Eyal, Robert Santia, Rachel Blumenfeld, Stanley A. Barg & Eric Dorsch, Multi-jurisdictional pre-immigration planning, Trusts & Trustees, Volume 23, Issue 8, 1 October 2017, Pages 843–852, Published: 15 September 2017
Alon Kaplan, Lyat Eyal, Ori Ephraim Israeli Family Offices, The International Family Office Journal, March 2017
Alon Kaplan and Meytal Liberman, Marital complications (אורכב 31.03.2019 בארכיון Wayback Machine), Step Journal, July 2016
Alon Kaplan Lyat Eyal Israel: trusts and foundations resolve joint ownership myth, Trusts & Trustees, Volume 22, Issue 6, 1 July 2016, Pages 670–675, Published: 10 June 2016
Alon Kaplan, Lyat Eyal and Daniel Paserman The International Practice, Israel Taxation Trusts, Help your clients accommodate their estate plans to these rules, Trusts & Trustees, Volume 22, Issue 6, 1 July 2016, Pages 28-32, Published: 10 June 2016
הערות שוליים

↑  בן-ציון ציטרין, מאחורי הגלימה, באתר הארץ, 15 באפריל 2001
↑  אודות אלון קפלן, באתר המשרד שלו
↑  עו"ד אלון קפלן, המציאות שנשכחה בעקבות סערת אפי נוה, באתר ynet, 19 בינואר 2019
↑  ‏Alon Kaplan, באתר Chambers
↑  מדריך Dun's 100
↑  הספר "נאמנות בישראל: הלכה למעשה", באתר של אלון קפלן
↑  ביקורת על הספר Life Cycle of a Family Business, באתר Globe Law and Business
↑  הוועדה למיסוי נאמנויות, באתר מס הכנסה
↑  ‏Trusts and Estate Planning in Israel, באתר אמזון
↑  ‏Israel Law and business guide
↑  ‏Israeli Business law: an essential guide
↑  ‏Trust in Prime Jurisdiction
↑  אוסף מאמרים שפורסמו במגזינים שונים ברחבי העולם מאת ד"ר אלון קפלן, בשנים 2017 - 2018, באתר של אלון קפלן
| --- | --- |
בקרת זהויות :  NLI: 987007378186805171  VIAF: 79381505   WorldCat (עם VIAF): 79381505
טבע דומם עם חוגלה וכפפות שריון

| --- | --- |

 מידע כללי
 צייר:  יאקופו דה ברברי 
 תאריך יצירה:  1504 
 טכניקה וחומרים:  צבע שמן, limewood 
 ממדים בס"מ
 רוחב:  42.5 ס״מ 
 גובה:  52 ס״מ 
 נתונים על היצירה
 מספר יצירה:  5066 (Bavarian State Painting Collections) 
 מיקום:  Alte Pinakothek, upper floor, small gallery 5
 
חתימתו של דה ברברי תאריך 1504, וסמל "מטה הרמס"
טבע דומם עם חגלה וכפפות שריון הוא ציור משנת 1504 מאת הצייר האיטלקי יאקופו דה ברברי. מידותיו 52 ס"מ × 42.5 ס"מ (20.5 אינץ' × 16.7 אינץ') והוא מוצג בפינקוטק הישן במינכן. הציור הקטן בצבעי שמן על לוח עץ טיליה נחשב לאחת הדוגמאות המוקדמות ביותר לציור טבע דומם, ולאחד מציורי הטרומפ-לויל (אשליית עין) הראשונים שנוצרו באירופה מאז העת העתיקה הקלאסית.
הציור מתאר חגלה אפורה מתה, לצד שתי כפפות שריון מברזל, וחץ של קשת רוחב העובר דרכן. מערך החפצים נראה כאילו הוא מונח על גבי שולחן עץ או תלוי ממסמר על קיר עץ. בצד ימין התחתון מופיע פיסת נייר עם התאריך וחתימת הצייר, וציור של מטה הרמס, סמל שבו השתמש יאקופו דה ברברי. היצירה מצוירת על לוח עץ טיליה, כשהרקע מצויר בחיקוי של מרקם עץ. ייתכן שהלוח נוצר כגב או כמכסה על ציר לפורטרט, או כקישוט משעשע לחדר ציד. היצירה מוצגת בפינקוטק הישן, ונמצאת באוסף הציורים הממלכתי הבווארי מאז 1804, לפני כן הוחזקה בטירת נויבורג לפחות מאז 1764.
המוזיאון הבריטי מחזיק ברישום דומה של חגלה אפורה מתה מאת יאקופו דה' ברברי, גם הוא מתוארך לשנת 1504, מאוסף סר האנס סלואן.
ראו גם

שתי גבירות ונציאניות (אנ'), ציור משנת 1490 מאת ויטורה קרפאצ'ו עם מתלה מכתבים בסגנון טרומפ-לויל המצויר על הגב: מועמד נוסף לציור הטרומפ-לויל הראשון מאז העת העתיקה
ויל פרדו

| --- | --- |
 לידה:  29 באוגוסט 1965 (בן 59) מלבורן, פלורידה, ארצות הברית
 עמדה:  סנטר
 גובה:  2.13 מטרים
 מספר:  32, 41, 55
 מכללה:  אוניברסיטת ואנדרבילט
 דראפט:  בחירה מספר 11, 1988 שיקגו בולס
 קבוצות כשחקן
 1988–1995 1995–1999 1999–2000 2000–2001:  שיקגו בולס סן אנטוניו ספרס שיקגו בולס פורטלנד טרייל בלייזרס
 הישגים כשחקן
 4 זכיות באליפות ה-NBA‏ (1991–1993, 1999)
ויליאם אדוארד "ויל" פרדו (באנגלית: William Edward "Will" Perdue; נולד ב-29 באוגוסט 1965) הוא כדורסלן עבר אמריקאי, אשר שיחק בליגת ה-NBA בין השנים 1988–2001. בעונות 1991–1993 זכה ב-3 אליפויות NBA רצופות כשחקן שיקגו בולס, ובעונת 1999 זכה באליפות נוספת כשחקן סן אנטוניו ספרס. ממוצעיו הכוללים לאורך 13 עונותיו בליגה הם 4.7 נקודות ו-4.9 ריבאונדים למשחק.
קריירת מכללות

פרדו נולד בעיר מלבורן שבפלורידה, ובין השנים 1983–1988 למד באוניברסיטת ואנדרבילט אשר בנאשוויל, טנסי. בעונת 1987/1988 רשם ממוצעים של 18.3 נקודות ו-10.1 ריבאונדים למשחק עבור קבוצת הכדורסל של האוניברסיטה, והוביל אותה להעפלתה השנייה אי פעם לשלב שמינית גמר טורניר אליפות המכללות (NCAA Sweet Sixteen). במשחק שמינית הגמר הפסידה ואנדרבילט בתוצאה 64–77 לאוניברסיטת קנזס, וזו המשיכה לזכייה באליפות הטורניר. בסיום עונה זו זכה פרדו בפרס שחקן העונה של המחוז הדרום-מזרחי (SEC).
קריירת משחק מקצועית

בדראפט ה-NBA 1988 נבחר פרדו על ידי שיקגו בולס, בבחירה ה-11. בעונות 1991 עד 1993 זכה עם הבולס ב-3 אליפויות רצופות, כמחליפו מהספסל של הסנטר ביל קרטרייט. בעונת 1994/1995 שימש לראשונה כשחקן חמישייה קבוע, העמיד ממוצעים של 8.0 נקודות ו-6.7 ריבאונדים למשחק, וסייע לשיקגו להשיג 47 ניצחונות בהיעדרו של כוכב הקבוצה מייקל ג'ורדן אשר פרש ממשחק.
באוקטובר 1995 הועבר פרדו בטרייד לסן אנטוניו ספרס, בתמורה לדניס רודמן. בעונת 1996/1997 קבע שיאי קריירה של 8.7 נקודות ו-9.8 ריבאונדים בממוצע למשחק. בעונת 1998/1999 זכה עם הספרס באליפות הראשונה בתולדות המועדון, והרביעית בקריירה שלו, כמחליפו מהספסל של דייוויד רובינסון.
בקיץ 1999 חזר לשחק עבור שיקגו בולס, ובעונת 2000/2001 עבר לפורטלנד טרייל בלייזרס. לאחר עונה אחת בפורטלנד פרש פרדו ממשחק, בגיל 35.
הערות שוליים

↑  סטטיסטיקות הקריירה של פרדו ב-NBA, באתר basketball-reference.com
↑  סטטיסטיקות המכללות של פרדו, באתר sports-reference.com
↑  רשימת הנבחרים בדראפט 1988, באתר basketball-reference.com
↑  פרדו נשלח בטרייד לסן אנטוניו, באתר וושינגטון פוסט, 3 באוקטובר 1995
↑  פרדו חותם על חוזה בפורטלנד, באתר upi.com,‏ 13 בספטמבר 2000
דפנה אבניאלי

אבניאלי במאי 2016
דפנה אבניאלי (נולדה ב-20 בדצמבר 1953) היא מנהלת המכון לאמנויות המשפט בפקולטה למשפטים של אוניברסיטת תל אביב, שופטת בבית המשפט המחוזי בתל אביב לשעבר.
ביוגרפיה

אבניאלי נולדה בתל אביב. בילדותה התגוררה באתיופיה ובאיראן, במסגרת עבודתו של אביה, ולמדה בתיכון בינלאומי לילדי דיפלומטים בטהראן. אבניאלי שבה עם משפחתה לישראל לאחר שהתקבלה ללימודי משפטים במסגרת העתודה האקדמית.
בשנת 1976 סיימה את לימודיה בפקולטה למשפטים באוניברסיטת תל אביב והתגייסה לצה"ל כמשפטנית. בין השנים 1979–1983 עבדה כעורכת דין בשוק הפרטי ובמקביל המשיכה בלימודיה וקיבלה תואר שני במשפטים בשנת 1984. ב-1983 עברה לתפקיד סגנית בכירה בפרקליטות מחוז תל אביב (אזרחי).
ב-1993 מונתה לכהונת שופטת בבית משפט השלום בתל אביב ובשנת 2007 מונתה לכהונת שופטת בבית המשפט המחוזי. בשנת 2000 קיבלה תואר דוקטור במשפטים מאוניברסיטת בר-אילן. עבודת הדוקטורט עסקה בחסינות השיפוטית, והיא נכתבה בהדרכתם המשותפת של פרופ' ציפורה כהן ופרופ' דני מור. בין השנים 2000–2007 לימדה קורסים בתחום דיני החסינות במכללה למינהל ובמכללה האקדמית נתניה.
בשנת 2011 סיימה לימודי מוסמך במשפט מסחרי בהצטיינות יתרה, תואר משולב של אוניברסיטת תל אביב ואוניברסיטת ברקלי בקליפורניה. בפברואר 2015 השתתפה בקורס מנהיגים בכירים באוניברסיטת הרווארד, בהזמנת קרן וקסנר.
פרשה מכס השיפוט בשנת 2017, והצטרפה לפקולטה למשפטים באוניברסיטת תל אביב, שם ייסדה את המכון לאמנויות המשפט, שאותו היא מנהלת. כמו כן, אבניאלי היא מרצה לקורס בנושא "יישוב סכסוכים וניהול סיכונים" המיועד לסטודנטים מתואר ראשון ושני באוניברסיטת תל אביב.
פרסומים

ב-2001 פרסמה את ספרה "חסינות אישי ציבור"
ב-2014 פרסמה את ספרה "דיני חסינות".
שני הספרים עוסקים בנושא החסינות על כל היבטיו, לרבות חסינות שיפוטית, חסינות בוררים, חסינות נבחרי ציבור, חסינות עובדי הציבור, חסינות חברי הכנסת, חסינות נשיא המדינה, ומבקר המדינה.
פסקי דין חשובים

במהלך כהונתה בבית המשפט המחוזי נתנה מספר פסקי דין חשובים:
בתחום הציבורי-מנהלי נתנה את פסק הדין בת"א 7139/03 פינוי דוכני הטיילת באילת בפסק הדין קבעה, כי ההסכמים שנכרתו בין עיריית אילת לבין בעלי הדוכנים בטלים, בהיותם נוגדים את הוראות התב"ע וחוק התכנון והבניה ולכן על בעלי הדוכנים להתפנות מהטיילת. בית המשפט העליון דחה את ערעור בעלי הדוכנים בע"א 8706/12.
בתחום המסחרי/ שוק ההון נתנה את פסק הדין בת"א 1570/06 מירב עוזבפסק הדין קבעה, כי חלה על חברה החובה להודיע כי הצעת רכש לא תבוצע במחיר שפורסם. ערעור לבית המשפט העליון נמחק.
פסק הדין בת"א 25798-05-10 אפל נ' ברדוגו בו קבעה, כי לא נתונה בידי דוד אפל זכות לממש אופציה לרכישת 1/3 מן הזכויות ב"בית לודאית", ולמעשה האופציה "מתה מות נשיקה" ועברה מן העולם. ערעור לבית המשפט העליון נדחה.
בתחום הנזיקין- פסק הדין בעניין הלגונה המזרחית באילת (ת"א 07–1912) בו קבעה, כי על גוף הנותן חוות דעת מקצועית חלה אחריות מוגברת לוודא כי מזמין חוות הדעת מודע לכל היבטי הקמת הפרויקט, ולא להסתפק באמירות כלליות.
בתחום התובענות הייצוגיות-
אישור תובענה ייצוגית (ת"צ 45653-05-12) נגד החברה המפעילה את שירותי "תל אופן" בתחומי העיר תל אביב. בבית המשפט העליון הסתיים ההליך בהסדר פשרה.
אישור תובענה ייצוגית נגד המדינה (ת"צ 45401-10-11) להשבה של מחצית משיעור דמי ההבראה, אשר הופחתו משכרם של עובדי המגזר הציבורי בשנת 2009 לצורך הקמת קרן לסיוע לעסקים במצוקה, אשר לא הוקמה בסופו של דבר.
אישור תובענה ייצוגית נגד חברת הביטוח הראל וארגון נכי צה"ל בת"צ 16322-07-12 בעניין ניסוח לקוי של פוליסת ביטוח חיים קבוצתי של נכי צה"ל. בקשת רשות ערעור לבית המשפט העליון נדחתה (רע"א 4750/14).
בתחום הפלילי:
הכרעת הדין וגזר דין המרשיעים את הנאשם עידן אנורי בתקיפת צעירה בשדרות חן בת"א (תפ"ח 27766-04-11). ההרשעה בתקיפה ובשוד התבססה בעיקרה על הצלבה של ראיות נסיבתיות, ונתקבלה פה אחד. אבניאלי ביקשה בנוסף להרשיע את אנורי בניסיון לרצח, על סמך הדקירות שדקר בפועל את המתלוננת, אולם עמדתה לא התקבלה. על הנאשם נגזר ברוב דעות עונש של 18 שנות מאסר ופיצוי בסך 150,000 ₪ למתלוננת. ערעור לבית המשפט העליון נדחה.
גזר דין המרשיע את מאבטח הרמטכ"ל הנאשם ארז אפרתי -לאחר הסדר טיעון (תפ"ח 17600-12-09). בגזר הדין כתבה השופטת אבניאלי, כי דמותו של הנאשם מזכירה את תיאור אישיותו הכפולה של ד"ר ג'קיל ומיסטר הייד, לאור הפער בין אישיותו הנורמטיבית כביכול לבין המעשים המיניים בהם הודה.
בתחום המשפט המנהלי:
פסק הדין בעת"מ 24604-01-15 ינון כהן נ' הרופא המוסמך הראשי של אגף שיקום נכי צה"ל בו חויב אגף השיקום לשלם לנכה צה"ל, את כל ההוצאות שהוציא עבור התאמת תותבות בחו"ל.
פסק הדין בעת"מ 7094-08-13 חורזבסקי נ' ראש עיריית בני ברק - בו חויבה עיריית בני ברק לפנות את חוות הגנרטורים הפיראטית שהוקמה בתחומי שכונת מגורים.